Source: http://www.mazdaklubi.com/foorum/topic15038.html
Timestamp: 2020-05-29 11:09:55+00:00

Document:
LED päevatuled : Üldine
Postitas Jyri I » 03 Apr 2011, 11:39
Kuna EU-s on tuledel uued reeglid, 2011 a autodel on lubatud/kohustus paigaldada päevatuled, mis põlevad ainult päevasel ajal ja ilma gabariit-tuledata,
kas keegi teab = valgustage pimedat(aid):
* mis tulede reeglid TÄPSELT hakkavad meil kehtima 01 juulil?
* kas me (Eestis) võime ka hakata gabariitideta sõitma?
* kas tohib enne 2011 ehitatud autole ise LED ette monteerida ja ainult nendega sõita?
* kas on antud mingi mõõdud, kus ise paigaldatud LED võivad asuda? gabariitmõõdust XX mm sissepoole, min kõrgus maapinnast?
Postitas Evert » 04 Apr 2011, 09:02
1. Uus liiklusseadus:
"§ 40. Tulede kasutamise üldnõuded
(2) Valge ajal võib lähitulede asemel kasutada päevatulesid. Päevatuled võivad põleda ilma ääre- ja numbrituledeta."
3. Võib kasutada E-märgistusega LED-tulesid, mille klaasil on märge RL.
4. "Kood 207. Päevatule laternad
Nõuded: 1) M ja N kategooria sõidukile võib E-reegli nr 48 kohaselt paigaldada kaks E-reegli nr 87 kohast päevatule laternat. Päevatule laterna valgusava ülaserv ei tohi asetseda kõrgemal kui 1500 mm ja alaserv madalamal kui 250 mm maapinnast. Laterna valgusava välisserv ei tohi olla kere välisgabariidist kaugemal kui 400 mm ja laternate valgusavade siseservade vahe ei tohi olla väiksem kui 600 mm (400 mm sõidukite korral, mille laius ei ületa 1300 mm). Haagisele on päevasõidutulede asetamine keelatud;
2) päevatule laternad võivad olla ühitatud teiste tulede laternatega;
3) ühe päevatule valgustugevus peab olema vähemalt 400 cd ja ei tohi ületada 1200 cd. Valgusava pinna suurus peab olema vähemalt 25 cm2 ja ei tohi ületada 200 cm2; "
Postitas riisiveski » 11 Apr 2011, 15:21
Lisaksin veel juurde, et alates 07.02.2011 on uutel, müüki tulevatel tüüpidel, kohustuslikud päevatuled. St kõikidel uutel autodel päevatulesid ei pea veel olema, nende jaoks on kuupäevad alles tulevikus. Samuti ei ole päevatuled (paigaldatuna) kohustuslikud vanematel autodel, kuid päevatulede või lähitulede (koos ääretuledega) või viimaste asemel eesmiste udutulede kasutamine Eestis endiselt kõigil.
Postitas vaix » 12 Apr 2011, 12:15
riisiveski kirjutas: Lisaksin veel juurde, et alates 07.02.2011 on uutel, müüki tulevatel tüüpidel, kohustuslikud päevatuled. St kõikidel uutel autodel päevatulesid ei pea veel olema, nende jaoks on kuupäevad alles tulevikus. Samuti ei ole päevatuled (paigaldatuna) kohustuslikud vanematel autodel, kuid päevatulede või lähitulede (koos ääretuledega) või viimaste asemel eesmiste udutulede kasutamine Eestis endiselt kõigil.
Samuti ei ole päevatuled (paigaldatuna) kohustuslikud vanematel autodel, kuid päevatulede või lähitulede (koos ääretuledega) või viimaste asemel eesmiste udutulede kasutamine Eestis endiselt kõigil.
Loen sellest lausest välja et võiks kasutada esimesi udutulesid päevasõidu tuledena? Võin eksida, kuid minu teada ei tohi. Andke mulle § mis seda lubab.
Postitas Funk » 12 Apr 2011, 13:10
vaix kirjutas:
Liitunud: 19 Juun 2010, 18:40
Postitas riisiveski » 12 Apr 2011, 14:00
vaix kirjutas: Loen sellest lausest välja et võiks kasutada esimesi udutulesid päevasõidu tuledena? Võin eksida, kuid minu teada ei tohi. Andke mulle § mis seda lubab.
On olemas järgmised tuled (valik):
- lähituled (tähis C)
- eesmised udutuled (tähis B)
- päeva(sõidu)tuled (tähis RL)
Iga sellise tule jaoks on omad nõuded nii valgustugevuse, nähtavuse, paigutuse, kasutamise jne poolest.
Udutulede kasutamisel on omad reeglid, päevatulede kasutamisel omad reeglid. On juhtumid, kus päevasel ajal võib lähitulede asemel kasutada päevatulesid või on lubatud lähitulede asemel kasutada eesmiseid udutulesid, kuid ei ole lubatud päevatulede asemel kasutada udutulesid.
Udutulede kasutamist lähitulede asemel reguleerib alates 01.07.2011 kehtima hakkava Liiklusseaduse §42 lg 2. Seni (ja edaspidi) on kehtiv selles osas Viini Teeliikluse 1968. a konventsioon, millega Eesti ühines 1992. a. Viini Teeliikluse konventsioonis artikkel 32 lg 4.
Postitas Evert » 12 Apr 2011, 16:23
Veel ei tohi, al. 01.07.2011 tohib.
(https://www.riigiteataja.ee/akt/13335732)
Kahju, et seadusesse ei pandud keeldu pimedas lähi- ja udutulede koos kasutamisele.
Postitas riisiveski » 12 Apr 2011, 16:47
Evert kirjutas: Veel ei tohi, al. 01.07.2011 tohib.
Evert, vaata minu eelmist postitust. Praegu tohib ka.
Postitas Evert » 12 Apr 2011, 18:51
Üllatusega avastasin, et praegune liiklusseadus ei reguleerigi tulede kasutamist vaid siiani on läbi aetud eeskirjade tasandil. Liikluseeskiri ütleb, et "§ 180. Eesmised udutuled võivad põleda sõidu ajal ainult koos lähituledega või lähitulede asemel, kui nähtavus on halb." Halva nähtavuse all käsitletakse olukorda, kus vaadeldav objekt on 300m pealt taustast eristamatu.
Rahvusvaheliste konventsioonide ja direktiivide suhe kohalikesse seadustesse ja eeskirjadesse käib minul üle mõistuse. Arvan, et ilmselt pole ka keskmine politseipatrull huvitatud sellel teemal vaidlemisest ja autojuht peab kohtus õigust taga nõudma.
Ma saan siis aru nii, et kui peaks tekkima konflikt nt. meie liiklusseaduse ja Viini konventsiooni vahel, siis nö. "võidab" Viini konventsioon?
Palun sel juhul kommenteerida seda:
"Domestic legislation may make it compulsory for drivers of motor vehicles to use during the
day either passing lamps or daytime running lamps. Rear position lamps shall in this case be used together with the front lamps." (Viini konventsioon, artikkel 32, lõige 7)
Tähendab, et kui valgel ajal peab kasutama päevatulesid, siis on tagumiste ääretulede kasutamine samuti kohustuslik. See on ju otseses vasturääkivuses meie uue liiklusseadusega, kus lubatakse päevatulede kasutust ilma ääretuledeta?
Postitas riisiveski » 13 Apr 2011, 00:01
Evert kirjutas: Üllatusega avastasin, et praegune liiklusseadus ei reguleerigi tulede kasutamist vaid siiani on läbi aetud eeskirjade tasandil.
Eks on selles omajagu sisu ka põhjuses, et praegune LS ja LE on reaalselt valmis saanud üle 10. a tagasi, kui kogu riigis õiguslik süsteem oli teistsugune. Nüüdseks on aru saadud, mis on vahe seadusel ja määrusel
Seda valdkonda reguleerivad eraldi juba autode valmistamisele kehtestatud nõuded, mis tulenevad Genfi konventsioonist ja ÜRO majanduskomisjonis kokku lepitavast. Selle järgi ei pea päevatulesid kasutama koos ääretuledega (ei eesmiste, ega tagumistega). Lähi- ja nende asemel udutuledega peab aga ääretulesid kasutama igal juhul (ka eesmisi).
Üks huvitav detail päevatulede kohta veel, mis uutel autodel (eriti Audidel) hakkab juba liikluses silma - kui päevatulede ja suunatulede vahe on alla 40 mm, siis suunatule sisse lülitamisel peab sama poole päevatuli välja lülituma (mitte vilkuma!) olenemata selle sisse lülitatuse režiimist. Loomulikult peale suunatule välja lülitumist peab endine olukord taastuma.
Postitas skyline » 13 Apr 2011, 11:41
Päevatuled muutuvad uutel autodel jah kohustuslikuks, aga mulle on kõrva jäänud üks huvitav seik. Nimelt kuskil artiklis öeldi, et piisab ku põlevad eesmised päevatuled ja tagatuled samal ajal üldse kaasa ei põle.
Kas kellegil on uuel autol see tehasest nii lahendatud, et põlevad vaid eesmised päevatuled ja tagumised gabariidid samal ajal kaasa ei põle?
Ma ise pole veel selle pilguga mõnda päevatuledega autot nt. Audit suutnud liikluses jälgida.
Postitas riisiveski » 13 Apr 2011, 13:04
skyline kirjutas: Päevatuled muutuvad uutel autodel jah kohustuslikuks, aga mulle on kõrva jäänud üks huvitav seik. Nimelt kuskil artiklis öeldi, et piisab ku põlevad eesmised päevatuled ja tagatuled samal ajal üldse kaasa ei põle.
Selline nõue (või luba) päevatulede osas on juba mitu aastat kehtiv. Eesti LS ei ole sellist kasutamist ainult aktsepteerinud.
Postitas pokenaut » 13 Apr 2011, 16:46
Osad Caddillac'id, Audid(A6/A8, alates 2003 ja nüüd kõik uued) ja veel mõned omavad süsteemi, kus tagumised ei põle.
Postitas vaix » 18 Apr 2011, 11:33
Lugesin ja puurisin... §42 lõige 2 viitab § 40 lõikele 1, kus räägitakse tulede kasutamisest sõidu ajal, valgel ajal tulede kasutamisest räägib lõige 2, ja sinna minu arusaamist mööda ei ole lubatud udutulede kasutamine. Kui lugeda et lõige 1 käsitleb kogu sõitu (nii valgel kui pimedal) siis võiks sõita ka kaugtuledega päeval, ning peaksid põlema ääre ja numbrituled mida tegelikult §40 lõige 2 ei nõua.
Postitas Evert » 18 Apr 2011, 12:15
§42, lõige 1 sisuliselt ütleb, et udutuli=lähituli. Sellest tulenevalt võib §40 lugeda ka nii:
"(1) Sõidu ajal peavad mootorsõidukil põlema udu- või kaugtuled ning ääre- ja numbrituled. Trammil peavad sõidu ajal põlema udu- ja ääretuled. Haagisel peavad sõidu ajal põlema ääre- ja numbrituled.
(2) Valge ajal võib udutulede asemel kasutada päevatulesid. Päevatuled võivad põleda ilma ääre- ja numbrituledeta."
Lõige 1 kehtib igal ajal. Lõige 2 kirjeldab erandit, mis kehtib lõike 1 tingimustele valge ajal.
Kaugtulede kasutamist reguleerib kohe §41, mis välistab päeval kaugtuledega ringi kimamise.
Mind aga paneb muigama see, et seadust lugedes selgub, et autol justkui ei peagi lähitulesid olema, kuna eesmisi udukaid võib kasutada igas olukorras lähitulede asemel.
Postitas riisiveski » 18 Apr 2011, 12:27
Evert kirjutas: §42, lõige 1 sisuliselt ütleb, et udutuli=lähituli. Sellest tulenevalt võib §40 lugeda ka nii:
Kuna §42 lg 2 viitab ainutl §40 lg 1-le, siis Everti versioonis lg 2 ei ole sobilik.
Seadus räägib lähitulede kasutamisest ja udutuli on võimalik variant selle asendamiseks kasutamise seisukohast, siis lähituled olemas peavad ikka olema. Ka tehnonõuete järgi peavad olema.
Postitas Evert » 18 Apr 2011, 13:32
Nõus, et auto laternate komplektsust reguleerivad muud pügalad, mis tähendab, et lähituled peavad siiski küljes olema. Mis se'st kui nt. põlevad vaid ülevaatuse päeval, näiteks.
Aga kogu mu jutt enne viimast kelmikat kommentaari oli mõeldud just tulede kasutamise seisukohast. Sellest vinklist vaadates võib lähi- ja udutuledele võrdusmärgi vahele panna küll, mis teeks minu "mugandatud" versioonis lõike 2 kehtivaks.
Kuna §42, lg1 võrdsustab paragrahvis 40, lg1 udutulede kasutamise lähituledega, siis mina järeldaks, et sama võrdsustus laieneb ka sama paragrahvi lõikele 2. Muidu tekiks absurdne paradoks, et päeval sõites täpselt samal eesmärgil lähitulede asemel udutulesid kasutada võib, lähitulede asemel päevatulesid ka, kuid udutulede asemel päevatulesid mitte (ma ei mõtle udukate sihipärast e. halvas nähtavuses kasutamist).
E. eesti keeles: sõidu ajal peavad põlema kas lähituled või (mitte ja) eesmised udutuled ning sel juhul peavad põlema ka ääretuled. Valge ajal võib kasutada lähi- või udutulede asemel päevatulesid, mille puhul ääretulede kasutamine pole kohustuslik.
Postitas tanit » 16 Juun 2011, 22:19
01.07.2011 kehtima hakkav
(3) Autorongil (välja arvatud autorong, mille veduk on B-kategooria auto) ja masinrongil, millel puuduvad ees ülemised ääretuled, peab veduki kabiini või kere esiosa kohal olema valgustatud autorongi tunnusmärk.
(6) Asulas võib käesoleva paragrahvi lõikes 4 nimetatud ääretulede asemel kasutada mõlema- või liiklusepoolseid seisutulesid juhul, kui:
(7) Käesoleva paragrahvi lõigete 4 ja 6 nõuded ei laiene peatatud ja pargitud sõidukile, mis asub:
3) asulas sõidutee ääres, kui on tegemist jalgratta, pisimopeedi, mopeedi või kaherattalise külghaagiseta mootorrattaga, millel puudub aku;
Huvitab uuest LE § 40 p. 2, mis puudutab päevatulesi. Kas see kehtib ka mujal EU´s. Plaan minna juuli lõpul Läti, Leedu Poola, kuidas sealsed organid vaatavad LED päevatuledele ilma külg- ja muude tuledeta. LED tuled on legaalsed ja vastava märgistusega.
There must be a minivan ahead of me
Liitunud: 22 Juul 2007, 13:00
Postitas riisiveski » 17 Juun 2011, 09:06
tanit kirjutas: Huvitab uuest LE § 40 p. 2, mis puudutab päevatulesi. Kas see kehtib ka mujal EU´s. Plaan minna juuli lõpul Läti, Leedu Poola, kuidas sealsed organid vaatavad LED päevatuledele ilma külg- ja muude tuledeta. LED tuled on legaalsed ja vastava märgistusega.
Eesti Liiklusseadus kehtib ainult Eestis, aga selline nõue, et päevatuli võib töötada ilma ääre- ja numbrituledeta kehtib kogu EL-s. Seega ka Läti, Leedu, Poola ei tohiks olla probleem.
Postitas tanit » 30 Juul 2011, 12:47
Sai see trip ära tehtud, ei mingeid probleeme päevatuledega, isegi politsei kiitis, pidid päris kenad välja nägema. Palju oli näha selliseid autosid, milledel põlesid ainult LED päevatuled.
Postitas skyline » 01 Okt 2012, 15:40
Kuna puutusin ka selle LED päevatulede valdkonnaga äsja kokku teen ka ühe selgitava postituse.
Ostsin osta.ee oksjonilt soodsalt uued Philips Daylight 4 päevatuled. Enne paigaldust uurisin kaasas olnud juhendit, netis leidunud paigaldusvideosid ning Eesti riigi määrusi.
Päevatuled võivad põleda koos ääretuledega ehk parktuledega kuid ei tohi põleda koos pool- ega kaugtuledega. Lubatud on kasutada E tähisega päevatule laternaid, mille hajutiklaasil peab olema päevatule tähis RL
Lisaks on nende paigaldamisele järgnevad nõuded:
Sõiduki päevatulelaterna valgusava välisserva kaugus sõiduki külgservast ei tohi ületada 400 mm (mul oli seetõttu alguses paigalduskoha leidmisega probleeme) ja laternate valgusavade siseservade vaheline kaugus peab olema vähemalt 600 mm, kuid sõidukil, mille laius on väiksem kui 1300 mm, võib kaugust vähendada 400 mm-ni; Päevatule kõrgus maapinnast peab olema minimaalselt 250 mm.
Ainus asi millest ma aru ei saa on määruse lause: Päevatulelatern võib olla ühitatud teiste eesmiste laternatega; Kas see tähendab, et ma võin tavalise tule laterna lahti võtta ja selle alaserva sisse näiteks selle päevatule liimida? Mõtlen just seda, et sel juhul ei ole välimise tule klaasil RL märgistust, sest see on vaid sisemise LED päevatule klaasil.
Mina paigaldasin esivanema autole eelmainitud Philips Daylight 4 päevatuled ja julgen neid igati soovitada. Põlevad väga eredalt ning annavad kena valget valgust. Kuuldavasti on need ka Mercedese ja mitme teise tootja tehasest paigaldatavad päevatuled. Mina, kes ma ei tea autoelektrist suurt midagi suutsin need ca 3,5 tunniga ära instaleerida nende juhendite abil http://www.youtube.com/watch?v=grmPzh1iels http://www.youtube.com/watch?v=NiKZdhG5 ... ure=relmfu Sellest ajast küll kolmveerand tundi kulus mul esmalt vanade, mittetöötavate, udutulede kättesaamisele udutule pesadest. Lõpuks pidin kinnituspoldid rooste tõttu lihtsalt maha lõikama.
Uurisin ka neid LED hiinakaid, mida igalpool osta.ee-s ning eBays pakutakse, kuid nende juhtmed on niivõrd peenikesed ning puuduliku isolatsiooniga, lisaks ei tule kaasa vajalikku releed, sealt ka nende odav hind. Philipsi komplektis olid juba ühendatuna kaasas kõik vajalikud juhtmed ja relee ning kogu komplekt jättis väga tugeva ning läbimõeldud mulje. Piltjuhend oli ka selleine, et iga kirjaoskaja peaks sellest abi saama.
Esivanem oli ka rõõmus, et varasemalt ilma päevatulede automaatikata autol ei pea enam muretsema, et kas tuled said ette või mitte, lisaks põleb varasema pooltule, -parktule numbitulede, tagatulede ja armatuurlaua valgustuse asemel vaid 2x6w ledid, nii et ka koormus genekale ja kütusekulu peaks olema mingil määral väiksem.
Postitas Mario » 01 Okt 2012, 15:50
noh, relee eraldi osta maksab ka ainult 1 euro, pole eriline vaev seda paigaldada nagunii.. mis mind häiribki, ongi need hiina "sinised".. jube lihtsalt.
Mainit Philipsi päevatuled on igati asjalikud, maroli.ee lehel on ka need õiged valged, ühele tuntud kullerifirma autole paigaldasin, väga ilusad.
Mis puutub nüüd sinu küsimusse, siis mõeldud on seda, et osad LED tuled võivad olla ise ka ääretule eest, ehk siis kolme juhtmega - toide, mass ja kolmas juhe läheb lähitule külge. Et kui peaksid tulede lüliti keerama lähitule asendisse, siis relee, mis enne juhtis LEDe, lülitub välja ja LEDi toidab nüüd lähitule ahel, sest mass on ju koguaeg olemas. Seetõttu põlevad nad ka tuhmimalt.
OSrami 100€ komplektid seda võimaldavad.
Originaaltule sisse panek on juba omavoliline ümberehitamine sisuliselt. Mida sääduse järgi ei tohi teha.
Kõige lihtsam on alati tuledeautomaatika katkestada ja sealt toide võtta, või siis süütelukust vedada, siis on kindel, et nad ära ka kustuvad, kui tulesid keerata. Ilgelt ajab närvi, kui inimesed sõidavad hämaras vastu, pooltuled, udutuled ja siis veel need kärakad kuski vahepeal.. ja 90% on isepandutest ikka need osta.ee sinised hiinakad.
Politsei nt. täitsa aktsepteerib päevatuledena ka "angel-eye" tüüpi lahendust. BMW ja nt. Audi A4 tuuningtuled on ka rõngastega. Neile sobib ka see täitsa, trahvi igaljuhul ei tehtud, vaid soovitati kodanikul ära kustutada need samad LEDid ja lähituled, sest nii olla kolmekordsed tuled ja võib trahvida.
Vot siis nalja.
Postitas leviathan » 02 Okt 2012, 12:58
Mario kirjutas: Ilgelt ajab närvi, kui inimesed sõidavad hämaras vastu, pooltuled, udutuled ja siis veel need kärakad kuski vahepeal.. ja 90% on isepandutest ikka need osta.ee sinised hiinakad.
sellega 100prossa nõus, krt kui ei tea kuidas ühendada - siis lase teha neil kes asja jagavad

References: §42
 §42
 § 40
 §40

§42
 §40
 §41
 §42
 §40
 §42
 §40
 §42
 § 40
 § 40